**LITURGI-REVISJON V-2021 SKJOLD MENIGHET.**

**BEHANDLES PÅ MENIGHETSMØTE 23. MARS 2021**

**Innledning:** Vi står nå foran en innstramming av en liturgi-prosess som Kirkemøtet mener gikk altfor langt.

For Skjold menighet er situasjonen den at et utvalg og Menighetsrådet har gjennomgått vår nåværende liturgi sett i lys av de nye forskriftene. Det viser seg at det er noe som må forandres, andre ting kan forandres (se nedenfor). Menighetsmøtet oppfordres altså til å gjennomtenke vår gudstjenesteliturgi og gjøre de justeringer som skal bli stående. Innspill fra Menighetsmøtet skal så behandles en siste gang i Menighetsrådet før det sendes til bispekontoret for endelig godkjenning.

Dette utfordres Menighetsmøtet til å uttale seg om:

**Ledd som må forandres/legges til:**

1. Menigheten står under første og siste salme
2. Samlingsbønn må inn
3. Syndsbekjennelsen – vår er ikke «innenfor».
4. Hallelujavers før og etter lesing av prekenteksten
5. Ingen salme før prekenen

**Ledd som kan forandres/flyttes/legges til:**

1. Informasjon før gudstj. eller under inngangsord?

2. Dagens bønn - kan legges til før tekstlesning

3. Vi kan velge nye melodier, f.eks. ny Sanctus (Hellig, hellig)

4. Flere forbønnsalternativer

5. Menighetens svar under forbønnen – skal vi fortsette med «Herre, hør vår bønn» eller kanskje velge et annet alternativ, f.eks. «Gud skap i oss tro, håp og handling. Herre hør vår bønn» (2x)?

Hvilken **samlingsbønn** skal vi velge?

Av de foreliggende varianter, foreslår gudstjenesteutvalget at vi velger mellom alternativ 1 og 3:

**1.**

**ML |** Gud, vi er kommet inn i ditt hellige hus for å ta imot det du vil gi oss.

Lukk nå opp våre hjerter,

så vi kan fornyes i troen på deg.

**3.**

**ML |** Gode Gud, du som gir liv til alt som lever, vi priser deg for jordens skjønnhet, og for alt som lar oss kjenne at du er god. Her for ditt ansikt ber vi: Gi oss lyttende ører, takknemlige hjerter og tjenende hender,

så vi kan høre ditt ord, lovprise deg for din godhet, og i ord og gjerning vitne om dine storverk.

Menighetsrådet anbefaler **alternativ 1** med kirkeårsvariabler (et kort tillegg på et par setninger som følger kirkeåret som flettes inn I bønnen).

Hvilken **syndsbekjennelse** skal vi velge?

Gudstjenesteutvalget anbefaler at vi velger mellom alternative B og D:

***B:***

***A* Gud, vær meg nådig!**

**Tilgi meg min synd for Jesu Kristi skyld.**

**Skap i meg et rent hjerte,**

**og gi meg kraft til nytt liv ved din hellige Ånd.**

***D:***

***A* Hellige Gud, vår skaper,**

**se i nåde til oss.**

**Vi har syndet mot deg**

**og brutt dine bud.**

**Tilgi oss for Jesu Kristi skyld.**

**Sett oss fri til å tjene deg,**

**verne om skaperverket**

**og møte vår neste med kjærlighet.**

Menighetsrådet anbefaler **alternativ B** og at **syndsbekjennelsen flyttes** fra starten av gudstjenesten og til like før forbønnen.

18 punkt som må gjennomtenkes – og menighetsrådets forslag til svar:

**Menighetsrådets vedtak av 3. des. 2020.**

**Menighetsrådet må særskilt ta stilling til følgende *(skriv gjerne rett inn i dokumentet)*:**

1. **Liturgisk musikk (Kyrie – Gloria – Sanctus – Agnus Dei)**

Normalt brukes allmennserie **1** – 2 – 3 (Forslag fra spr.: Bruke sanctus fra Salmer 97, nr. 163)

Menigheten benytter serien for fastetiden Ja Nei

Menigheten benytter serien for festtiden Ja Nei

1. **Bruk av prosesjoner (Inngang. Evangelieprosesjon. Utgang)** Vi bruker prosesjon til inngang ved dåp og spesielle anledninger.
2. **Informasjon (1 Forberedelse) eller kunngjøringer (16) Hvordan gjør vi det?** Vi har kort info før gudstjenesten og kunngjøringer under pkt. 16 (+ på veggen før gudstjenesten).
3. **Samlingsbønn. Ta stilling til hvilken samlingsbønn som normalt benyttes.** Vi vil bruke alternativ 9,1 med kirkeårsvariable ledd.
4. **Syndsbekjennelse. Ta stilling til plassering (som ledd 5 eller ledd 17) og alternativ.** Vi vil bruke alternativ B – og plassere den som ledd 17.
5. **Dagens bønn. Ta stilling til om dagens bønn normalt brukes.** Vi tar ikke inn dagens bønn.
6. **Dåp. Ta stilling til bruk av medliturger, dåpslys, fadervår. Alle menigheter må ha kapasitet til dåp for de som bor i soknet, man må avgjøre om det skal skje kun i hovedgudstjenesten (og eventuelt hvor mange) eller også i egne dåpsgudstjenester for å ha kapasitet til alle.** Vi fortsetter dagens praksis med bruk av medliturg (fra dåpsfølget), dåpslys, men ikke fadervår når det er nattverd. Vi har dåp i ca 2 gudstjenester pr måned, på resten tilbys dåp etter gudstjenesten eller 2 ganger i semesteret ved egne dåpsgudstjenester på lørdag.
7. **Halleluja-omkved. Ta stilling til hvilket halleluja-omkved som normalt benyttes.** Vi bruker det innarbeidede hallelujaverset (977,6) før og etter prekenteksten.
8. **Trosbekjennelsen. Ta stilling til om den nikenske trosbekjennelse skal erstatte den apostoliske på enkelte dager, og om trosbekjennelsen normalt leses eller synges.** Den apostoliske bekjennelsen leses normalt (ved passende anledninger den nikenske – ganske sjelden).
9. **Forbønn/menighetssvar. Ta stilling til hvilken forbønnsmodell som normalt benyttes, og hvilket menighetssvar man normalt bruker og variasjoner i kirkeåret (f.eks. litani i fastetida).**Vi fortsetter dagens praksis med å bruke forbønn III,4 når det er dåp og III,3 når det ikke er dåp. Menighetssvar: «Herre, hør vår bønn» byttes ut med «Gud skap i oss tro, håp og handling. Herre, hør vår bønn». Av og til kan Taize-varianten «Å Gud, hør vår bønn, å Gud, hør vår bønn! Når vi ber, gi oss svar…» benyttes. Litaniet brukes i fastetiden.
10. **Menighetens takkoffer. Ta stilling til plassering og tilrettelegging. Ta stilling til om menigheten skal delta på siste setning i bønn etter takkoffer/forberedelse til måltidet.** Vi tar opp offer under salmen før nattverden (Vipps, bankterminal og i kiste ved utgangen etter gudstjenesten). Menigheten deltar ikke på den siste setningen.
11. **Dekking av bordet. Ta evt. stilling til frembæring og dekking av bordet.** Vi dekker bordet før gudstjenesten begynner (ved noen familiegudstj. kan bordet dekkes under inngangsprosesjonen).
12. **Fadervår. Ta stilling til hvilken oversettelse som benyttes. Normalt leses eller synges.** Vi bruker Vår Far som synges når den er en del av nattverdliturgien, men leses når det ikke er nattverd.
13. **Fredshilsen. Ta stilling til om menigheten hilser hverandre med håndtrykk etter Fredshilsen.** Ingen håndtrykk.
14. **Utdeling. Ta stilling til utdelingsform, type brød, vin og hvilke utdelingsord som benyttes.** Vi veksler mellom intinksjon (når det er dåp) og kneling. Glutenfrie oblater og alkoholfri vin. «Kristi kropp, gitt for deg» og «Kristi blod, gitt for deg».
15. **Etter utdeling. Ta stilling om liturg ber hele tilsigelsen, eller Alle leser høyt nest siste setning.** Liturgen ber hele tilsigelsen.
16. M**åltidets avslutning. Ta stilling til om liturg leser takkebønnen alene, eller Alle leser høyt siste setning der det åpner for dette.** Medliturg leser takkebønnen – alene.
17. **Retningslinjer for hovedgudstjenester i årsplanen.** Vi bruker til vanlig den lokale liturgien for hovedgudstj. og har en egen liturgi for gudstjenester for store og små (ca en gang i mnd.). I tillegg vil vi utarbeide en rammeplan for gudstjenester utenom søndag kl. 11 (fortrinnsvis søndag kveld). Disse kveldsgudstjenestene blir feiret 3-4 ganger i semesteret.